Ghoemas: 7 benoemings vir Elvis BlueDie Ghoema Afrikaanse-musiektoekennings vind vanjaar op 24 Maart by die Pretoria Staatsteater plaas. Foto: Facebook Die benoemings vir die jaarlikse Ghoema-toekennings, die toekennings waarmee die beste Suid-Afrikaanse musiektalent vereer word, is pas bekendgemaak. Kunstenaars soos Juanita du Plessis, Carike Keuzenkamp, Elvis Blue en Karlien van Jaarsveld tel onder vanjaar se benoemdes. Elvis Blue is benoem in kategorieë vir beste kunstenaar, beste liedjie, beste kontemporêre album deur ŉ manskunstenaar, beste musiekvideo vir “Die hemel” sowel as “Êrens in die middel van nêrens” en vir die beste regstreekse video-opname vir Hart en see saam met Laurika Rauch. Die wenners word aangewys deur ŉ beoordelaarspaneel wat bestaan uit kundiges in die bedryf, maar die publiek kan ook hulle stemme uitbring. Die publiek kan spesiale kodes van hul gunsteling-kunstenaars op die Ghoema-webwerf kry en dit stuur na 39953 teen R1,50 per SMS. Die nasionale openbare stemveldtog het op Woensdag 16 Maart om 12:00 begin. Die laaste geleentheid om vir jou gunsteling te stem is 8 April om 12:00. Die Ghoema-prysaand vind op 25 April in die Joburg-teater plaas. Kyk hier wie is almal benoem: Manskunstenaar van die jaar Vrouekunstenaar van die jaar Groep van die jaar Beste liedjie van die jaar Nuweling van die jaar Beste pop-album deur ŉ manskunstenaar Beste pop-album deur ŉ vrouekunstenaar Beste kontemporêre album deur ŉ manskunstenaar Beste kontemporêre album deur ŉ vrouekunstenaar Beste album deur ŉ duo of groep (pop/kontemporêr) Beste kinderalbum of DVD Beste alternatiewe album Beste humor-album Beste instrumentele album Beste musiekvideo Beste liedjieskrywer Beste vervaardiger Beste regstreekse DVD-opname